तन्हाई बैरक में रखे गए हैं, हत्याकांड में 2 SIT गठित
Bahubali Atiq Ahmed Ashraf Ahmed Murder Latest News - Follow Uttar Pradesh (Prayagraj) UP Mafia-Politician Atiq Ahmed Funeral Photos, Videos Update on Dainik Bhaskar. प्रयागराज में अतीक अहमद और अशरफ को रविवार रात 8.30 बजे कसारी-मसारी स्थित कब्रिस्तान में सुपुर्द-ए-खाक कर दिया गया।
अतीक अहमद और अशरफ की हत्या की जांच के लिए 2 SIT गठित की गई हैं। पहली, DGP आरके विश्वकर्मा ने की है। दूसरी, SIT प्रयागराज कमिश्नर रमित शर्मा ने बनाई है। इससे पहले, रविवार को सरकार ने न्यायिक अयोग का गठन किया था। यानी, अब 3 लेवल पर इस हत्याकांड की जांच होगी।
हत्या के मामले में पूर्व IPS ऑफिसर अमिताभ ठाकुर ने सुप्रीम कोर्ट में पेटीशन दाखिल की है। उन्होंने इस हत्याकांड की CBI जांच की मांग की है। प्रयागराज में इंटरनेट सर्विस सोमवार को भी बंद रखी गई है। इससे पहले रविवार को भी इंटरनेट बंद था।
उधर, अतीक और उसके भाई अशरफ पर फायरिंग करने वाले शूटर्स अरुण मौर्य, सनी सिंह और लवलेश तिवारी को नैनी सेंट्रल जेल से प्रतापगढ़ जेल शिफ्ट किया गया है। तीनों को तन्हाई बैरक में रखा गया है। नैनी जेल में अतीक का बेटा अली अहमद कैद है। ऐसे में गैंगवार के खतरे को देखते हुए तीनों शूटर्स की जेल बदली गई है। इससे पहले हमला करने वाले तीनों शूटर्स को 14 दिन की न्यायिक हिरासत में भेजा गया था।
प्रयागराज पुलिस ने रिमांड पर लेने के लिए कोर्ट में अर्जी भी लगाई। लेकिन कोर्ट ने इस मामले पर कोई सुनवाई नहीं की। वेबसाइट Livelaw के मुताबिक, एडवोकेट विशाल तिवारी ने PIL दाखिल की है, जिसमें सुप्रीम कोर्ट के रिटायर्ड जज की निगरानी में हत्याकांड की जांच कराने की मांग है। साथ ही 2017 से UP में अब तक हुए 183 एनकाउंटर की जांच की अपील भी की है।
केंद्रीय मंत्री आरके सिंह ने कहा है, "अतीक अहमद ने कबूल किया कि उसका लश्कर से संबंध था, गैंगवार में एक अपराधी मारा गया है। 50-60 लोगों को मारोगे तो कोई न कोई जरूर मारेगा।
3 लेवल पर होगी अतीक-अशरफ हत्याकांड की जांच
रात को अतीक-अशरफ को दफनाया, इलाके में 10 हजार जवान तैनात रहे
इससे पहले, प्रयागराज में अतीक-अशरफ को रविवार रात 8.30 बजे कसारी-मसारी स्थित कब्रिस्तान में सुपुर्द-ए-खाक कर दिया गया। दोनों के जनाजे में महज 100 लोग शामिल हुए। अतीक को बेटे असद से महज 5 कदम की दूरी पर दफन किया गया। अतीक को मिट्‌टी देने उसके दोनों नाबालिग बेटे भी आए, जो बाल सुधार गृह में बंद हैं। अशरफ को मिट्‌टी देने उनकी दोनों बेटियां आईं थीं।
अंतिम संस्कार में आधार कार्ड देखकर एंट्री दी गई। इसमें ऐसे ही लोगों को एंट्री मिली, जो परिवार के थे। इससे पहले पोस्टमॉर्टम हाउस से दोनों के शव को लेने बहनोई, ससुर और दो रिश्तेदार पहुंचे थे। कसारी-मसारी इलाका अतीक-अशरफ का गढ़ था। यहीं से अतीक 5 बार और अशरफ एक बार विधायक चुना गया। ऐसे में दोनों की हत्या के बाद इलाके में सुरक्षा व्यवस्था बेहद पुख्ता की गई थी। पुलिस, PAC और रैपिड एक्शन फोर्स (RAF) के करीब 10 हजार जवानों ने चप्पे-चप्पे को कब्जे में ले रखा था।
थ्री लेयर बैरिकेडिंग और चेकिंग की व्यवस्था
कब्रिस्तान से करीब 300 मीटर दूर सभी को रोक दिया गया। मीडियाकर्मियों को भी कब्रिस्तान के अंदर नहीं जाने दिया गया। इससे पहले बैरिकेडिंग करके उनके नाम और मोबाइल नंबर नोट किए गए। पुलिस कमिश्नर की अगुआई में पुलिस ने करीब 25 गाड़ियों में फ्लाइंग मार्च पास्ट भी किया।
अतीक और अशरफ को मिट्‌टी देने के लिए आए बहुत से लोग आधार कार्ड लेकर भी पहुंचे, लेकिन पुलिस ने उन्हें एंट्री नहीं दी। इसे लेकर कई बार लोगों की पुलिस से नोक-झोंक भी हुई। आखिरकार लोगों को लौटना ही पड़ा। इस दौरान लोगों में गुस्सा भी देखने को मिला।
अतीक को आखिरी बार देखने छतों पर चढ़े लोग
अतीक-अशरफ की बॉडी पोस्टमॉर्टम के बाद जब उनके मोहल्ले से गुजर रही थी, तो तमाम लोग दोनों को आखिरी बार देखने के लिए छतों पर खड़े थे। हालांकि लोग पाबंदियों के चलते अंतिम संस्कार में शामिल नहीं हो पाए, लेकिन इलाके की छत, बालकनी पूरी तरह से हाउसफुल रहीं। सुरक्षा की वजह से पुलिस ने भी एहतियातन लोगों से घरों में ही रहने की अपील की थी।
विपक्ष ने भी सुप्रीम कोर्ट से दखल देने को कहा 
मायावती ने कहा कि इस घटना का सुप्रीम कोर्ट अगर स्वयं ही संज्ञान लेकर उचित कार्रवाई करे तो बेहतर होगा। AIMIM प्रमुख असदुद्दीन ओवैसी ने भी यही मांग की। MP के पूर्व CM कमलनाथ और सपा नेता रामगोपाल ने कहा कि अतीक-अशरफ की हत्या मामले में सुप्रीम कोर्ट को संज्ञान लेना चाहिए।
प्रयागराज के कॉल्विन हॉस्पिटल परिसर में शनिवार रात मीडिया कैमरों के सामने मारे गए अतीक अहमद और उसके भाई अशरफ अहमद ने घटनास्थल पर ही दम तोड़ दिया था। दोनों को पुलिस अस्पताल लेकर पहुंची, लेकिन उन्हें मृत घोषित कर दिया गया। जिन 3 हमलावरों ने इस हत्याकांड को अंजाम दिया था। उन्हें रविवार को कोर्ट ने 14 दिन के लिए जेल भेज दिया है। हालांकि, इस हत्याकांड को लेकर लोगों के मन में कई सवाल हैं, जिसका जवाब अभी पुलिस के पास भी नहीं है। इन सवालों के जवाब मिलना बाकी है... 
ये भी पढ़ें:-
उमेश मर्डर के बाद 51 दिन में अतीक खत्म, कहा था- मीडिया की वजह से सेफ हूं
जिस मीडिया से अतीक अहमद ने कहा था कि आप सबकी वजह से ही हिफाजत में हूं, उसी के सामने शनिवार रात उसकी हत्या कर दी गई। मीडियाकर्मी बनकर ही 3 शूटर्स ने इस हत्याकांड को अंजाम दिया। जिस अतीक के खौफ और आतंक से लोग दहशत में रहते थे, उस अतीक को ऐसी मौत मिलेगी किसी ने सोचा भी नहीं था।
उमेश पाल मर्डर के बाद 51 दिन अतीक के लिए कयामत के रहे। 15 दिन में दो बार वह साबरमती जेल से प्रयागराज लाया गया। उम्रकैद की सजा हुई। तीसरे नंबर का बेटा असद एनकाउंटर में मारा गया। अतीक अभी 4 दिन की पुलिस रिमांड पर था। शनिवार को पूछताछ के दौरान उसकी तबीयत बिगड़ी तो चेकअप के लिए अस्पताल लाया गया। यहीं उसकी और उसके भाई अशरफ की हत्या कर दी गई। पढ़ें पूरी खबर...
प्रयागराज में 27 साल में 4 विधायक-सांसद की हत्या, पूर्व विधायक को मारने वाले MP-MLA बने, बम मारकर मंत्री की नसें फाड़ दीं, अब अतीक-अशरफ खत्म
प्रयागराज शनिवार रात फिर से दहल गया। 17 पुलिसकर्मियों के बीच 17 राउंड गोलियां चलीं और माफिया अतीक अहमद व अशरफ की निर्मम हत्या कर दी गई। यह पहला मौका नहीं था जब प्रयागराज में पूर्व विधायक व सांसद की हत्या हुई हो। इसके पहले तो सिटिंग विधायक तक को घेरकर गोलियों से भून दिया गया था। जिन्होंने मारा वो सांसद और विधायक बने। कोर्ट का फैसला आया तो उनके हिस्से जेल आया।
प्रयागराज जिले की पहचान आपराधिक नहीं धार्मिक है। लेकिन बीच-बीच में ऐसी घटनाएं हुईं जो पूरे देश के अखबारों की पहली खबर बनी। आज अतीक-अशरफ के बहाने उन्हीं निर्मम कहानियों को जानते हैं। पहली कहानी 27 साल पुरानी जवाहर यादव हत्याकांड की। पढ़ें पूरी खबर...